Създадена е на 16 декември 1944 година в Скопското кале. Състои се от Битолската, Кумановската, Скопската и Струмишката артилерийски бригади. Разделена е на два артилерийски дивизиона и един ПВО дивизион. Бригадата участва в бунтовете в казармите на Скопското кале и с решение на Главния щаб на НОВ и ПОМ от 18 февруари 1945 първият артилерийски дивизион е разоръжен и разпределен по други бойни единици. Втория дивизион преминава обучение при руски и югославски инструктори и е реорганизиран на първа и втора артилерийска бригада, които влизат в състава на артилерийските бригади на 42 и 48 дивизии. На 20 февруари 1945 година със заповед на Йосип Броз Тито двете части на бригадата влизат в рамките на Четиридесет и осма македонска дивизия на НОВЮ и Четиридесет и девета македонска дивизия на НОВЮ, и двете част от Петнадесети корпус на НОВЮ. На 2 март 1945 дивизията заедно с бригадата заминава на Сремския фронт. Разформирована е на 22 април 1945 година.